**ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΕΣ**

**ΖΑΚΥΝΘΟΥ ΄΄ΟΙ ΠΟΠΟΛΑΡΟΙ΄΄**

**ΔΙΕΥΘΥΝΣΗ :** Ισόγειο Διοικητηρίου Ζακύνθου Ζάκυνθος: 18/06/2021

Τ.Κ. 29 100 / Ζάκυνθος Αρ. Πρωτ.: 1584

**ΤΗΛ. :** 2695048435 / **ΦΑΞ :** 2695043773

**ΠΛΗΡΟΦ. :** Σκιαδόπουλος - Παγανοπούλου

**Ιστοδσελίδα** : www.popolaroi.net

**e-mail :** popolaroi\_zante@yahoo.gr

**ΠΡΟΣ: κο. Κούτση Νικόλαο**

**Διευθυντή ΔΕΔΔΗΕ Ζακύνθου**

**Προϊσταμένη ΔΕΗ Ζακύνθου**

**Κα. Καμβάση Άννα**

**Κοιν.: Πίνακας Αποδεκτών**

Κύριε Διευθυντά,

Ένας από τους βασικούς στόχους του Σωματείου μας είναι η άρση των εμποδίων (νομικών, αρχιτεκτονικών, κοινωνικών, κ.τ.λ.), που οδηγούν στην κοινωνική απομόνωση των ατόμων με αναπηρίες, έτσι ώστε να έχουν ίσες ευκαιρίες και να συμμετέχουν ισότιμα σε όλες τις εκδηλώσεις της κοινωνικής, πολιτικής, πολιτιστικής και οικονομικής ζωής του νησιού μας.

Ένα από τα μείζονα ζητήματα που απασχολούν το Σωματείο μας είναι η προσβασιμότητα. **Η προσβασιμότητα των υποδομών, υπηρεσιών και αγαθών έχει πλέον αναδειχθεί διεθνώς σε θεμελιώδες δικαίωμα των ατόμων με αναπηρία, το οποίο τα Κράτη υποχρεούνται να διασφαλίζουν .**

Κύριε Διευθυντά,

Όπως σας έχουμε αναφέρει, επανειλημμένως σε έγγραφά μας προς την Υπηρεσία σας, υπάρχει παντελής έλλειψη προσβασιμότητας στο κτίριο της Δημόσιας Επιχείρησης Ηλεκτρισμού (ΔΕΗ) Ζακύνθου τόσο στον εξωτερικό χώρο του κτιρίου όσο και στο εσωτερικό, με αποτέλεσμα τα Άτομα με Αναπηρία να μην μπορούν να εισέρχονται ελεύθερα και ανεμπόδιστα στο κτίριο, ώστε να εξυπηρετηθούν.

Σύμφωνα, με τα παραπάνω ζητάμε την κατασκευή κεκλιμένου επιπέδου (ράμπας) στην είσοδο του κτιρίου και να τοποθετηθεί και η ειδική σήμανση. Σύμφωνα με το άρθρο 28 του Γενικού Οικοδομικού Κανονισμού (Ν.2831/2000), που επιβάλλει την προσβασιμότητα των Ατόμων με Αναπηρία στους Κοινόχρηστους χώρους. Ειδικότερα θα πρέπει να σημειωθεί ότι εκτός από τις προσβλέψεις για τη διασφάλιση της προσβασιμότητας για τα νέα κτίρια (άρθρο 28 παρ.2,3 και 4), στην παρ.5 του άρθρου 28 του Κτιριοδομικού Κανονισμού προβλέπεται η υποχρέωση αναδιαμόρφωσης των κτιρίων που στεγάζονται υπηρεσίες του δημοσίου τομέα, ώστε να καταστούν προσβάσιμες στα άτομα με κινητικές δυσκολίες.

Επίσης, δίπλα στη ράμπα, κρίνεται απαραίτητο να οριοθετηθεί ειδικός χώρος στάθμευσης για αναπηρικά αυτοκίνητα, με την ειδική σήμανση και με ειδικά κολονάκια.

Τέλος, θα θέλαμε να σας επισημάνουμε η επιγραφή όπου αναφέρει ότι τα Άτομα με Αναπηρία εξυπηρετούνται κατά προτεραιότητα να τοποθετηθεί σε πιο ευκρινές σημείο, ώστε να είναι ορατό προς όλους.

Κύριε Διευθυντά,

Ευελπιστούμε στην άμεση ανταπόκριση σας, στα αιτήματα του Σωματείου μας ώστε να καταστεί το κτίριο της Δημόσια Επιχείρησης Ηλεκτρισμού (ΔΕΗ) προσβάσιμο προς όλα τα άτομα με αναπηρία.

Για το Δ.Σ.

Ο Πρόεδρος Ο Γεν. Γραμματέας

Βαρδακαστάνης Φίλιππος Μπενίσης Μάριος

**ΠΙΝΑΚΑΣ ΑΠΟΔΕΚΤΩΝ:**

* **Γενική Διευθύντρια Πωλήσεων ΔΕΗ Α.Ε.**

**Κα. Μπαλή Ευθυμία**

* **Βουλευτή Ζακύνθου**

**Κο. Ακτύπη Διονύσιο**

* **Αντιπεριφερειάρχη Π.Ε. Ζακύνθου**

**Κο. Στασινόπουλο Γεώργιο**

* **Δήμαρχο Ζακύνθου**

 **Κο. Αρετάκη Νικήτα**

* **ΕΣΑμεΑ**
* **Π.ΟΜ.ΑμεΑ.**